kardosdrur/scandi-wiki huggingface dataset:
Tobias Christensen

Tobias Harro Christensen (født 4. januar 1995) er en dansk fodboldspiller, der spiller for øjeblikket spiller for Vendsyssel FF, men i 2021 blev udlånt til B36 Tórshavn.

Klubkarriere

Elche CF 
Han skiftede i 2014 til spanske Elche CF.

FC Helsingør 
Den 7. september 2016 blev det offentliggjort, at Christensen skiftede fra spanske Elche CF til den danske klub FC Helsingør. Han skrev under på en toårig kontrakt gældende frem til sommeren 2018.

Næstved Boldklub 
Han skiftede i juni 2018 til Næstved Boldklub, hvor han skrev under på en toårig kontrakt.

HB Køge 
Han skiftede i juni 2019 til HB Køge, hvor han skrev under på en 2 årig kontrakt gældende frem til sommeren 2021.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Elche CF
Fodboldspillere fra FC Helsingør
Fodboldspillere fra Næstved BK
Fodboldspillere fra B36
Hyperfinstruktur

Hyperfinstruktur er et begreb inden for atomfysikken som berører ændringer af energiniveauer for elektroner omkring et atom.

Den kvantemekaniske beskrivelse af energiniveauer for elektroner omkring et atom udgår normalt fra approksimeringer som giver de store træk, hvorefter korrektioner lægges på for at give modeller som kan beskrive stadig finere detaljer (små energikorrektioner eller opdelinger af et niveau i flere niveauer). Hvis man ikke har brug for så høj omhyggelighed kan man afstå fra detaljerne og kun regne med nogen af de mere enkle modeller.

 Et første skøn af elektronernes energiniveauer gives af deres hovedkvantetal (Bohrs atommodel, Rydbergs formel).
 For alle atomer undtagen brint (den letteste) har også impulsmoment (banekvantetal) stor betydning for energiniveauerne.
 Traditionelt er næste trin finstruktur som handler om spin, som kan forklares ved at lade elektronen være en lille magnet og anvende en relativistiskt synsvinkel. Hvis man klassisk tænker sig at elektronen går i en bane omkring atomkernen, handler finstrukturen om i hvilken retning, relativt denne bane, som elektronens spin (magnet) peger. Dette fænomen kaldes også spin-banekobling (eng. spin-orbien interaction). At et magnetisk kompas tenderer at pege mod nord beror på at den har sin laveste potentielle energi i jordens magnetfelt der. På de tilsvarende måder har elektronen anderledes energi afhængig af hvordan dens spin peger i magnetfeltet som forbindes med dens bane omkring atomkernen (eller, relativistisk, lige så godt atomkernens bevægelse omkring elektronen).
 For at få beregningerne til at passe endnu bedre med virkeligheden kan man også tage hensyn til det som kort og godt kaldes hyperfinstruktur. Man kan se det som at også atomkernen er en magnet (dvs. kernen har også et spin), og vekselvirkning mellem kernens og elektronens magnetfelt (spin) påvirker energien (sammenlign med at magneter kan frastøde og tiltrække hinanden).

For de lettere grundstoffer (lavt massetal) er hyperfinstrukturen lille sammenlignet med finstrukturen, deraf deres navne.

Se også 
 Atomfysik
 Atomorbital - mere om matematikken for at beskrive atomfysik.
 Lambskift - observation af en finstruktur som gav Nobelpris.
 Absorptionslinje - hvis farve bestemmes af energiforskellen mellem elektroners energiniveauer.
 Sekund - hvis definition siden 1967 udgår fra nogle energiniveauer i cæsium som beskrives af hyperfinstruktur.

Referencer 

Atomfysik
Måneformørkelse 27. juli 2018

Der var en total måneformørkelse 27. juli 2018 som var den anden totale måneformørkelse i 2018. Den første skete 31. januar 2018, og den næstfølgende bliver 21. januar 2019. Formørkelsen var total i ca. 1 time og 43 minutter fra kl. 19.30 UTC til 21.13 UTC. Det blev derved den længstvarende måneformørkelse i over 100 år. Den lange varighed skyldtes at månens centrum passerede tæt forbi centrum af jordens skygge.

Måneformørkelsen var synlig i hele perioden fra det østlige Afrika og det centrale Asien. Månen stod op formørket over Sydamerika, det vestlige Afrika og Europa. Den gik ned formørket over det østlige Asien og Australien.

I Danmark stod månen op lidt efter kl. 21 over Bornholm før formørkelsen blev total, mens den først stod op efter den totale formørkelse var startet over Vestjylland.

Under en total måneformørkelse får månen et kobberødt skær. Fænomenet skyldes at solens lys afbøjes og filtreres i jordens atmosfære så især det røde lys passerer igennem den.

Billeder af formørkelsen

Referencer 

Begivenheder i 2018
Formørkelse 27. juli 2018
E.GO Life

Elbilen e.GO Life er en elektrisk drevet mikrobil produceret af e.GO Mobile AG i Aachen. Bilen e.GO Life kan siden den 18. maj forudbestilles.  De første biler leveres i slutningen af 2018.

Historie 
Chefen for e.GO Mobile AG er Günther Schuh, som  var med til at grundlægge firmaet Streetscooter GmbH. Udviklingen af e.GO-modellerne finder sted på den tekniske højskole i Aachen, hvor Günther Schuh er professor i produktionssystematik. Bilen e.GO Life blev oprindelig planlagt som en elektrisk drevet knallertbil, i det videre forløb blev konceptet videreudviklet til en personbil under EU`s M1 normer. Bilens endelige design blev præsenteret i marts 2017 på computermessen CeBIT. Den  27 juli 2018 åbnede Günther Schuh et produktionsværk på et  tidligere Philips-område i Aachen. Planen er at i begyndelsen af 2019 skal 3.000 forudbestilte elbiler udleveres. Årsproduktionen er er planlagt til at være på 10.000 biler.

Beskrivelse 
Elbilen e.GO er beregnet til at være en bybil og bil nummer to. Bilen er baghjulstrukket, har fire sæder og vejer med batteri omkring 880 kg. Den billigste udgave sælges i Tyskland til en pris af 15.900 euro.

Teknik 
Elbilen e.GO Life drives af vekselstrøm.  Bosch leverer elektromotor, batteri, styreenhed, ladeapparat og display. Servicen foretages af Bosch-Car-Service.

Eksterne henvisninger og kilder 

 e.GO Life e.GO Mobile AG´s hjemmeside 
 www.spiegel: Günther gegen Goliath 

Elbiler
Bilmodeller
The Olde Bell (Rye)

The Olde Bell  inn, også kendt som Ye Olde Bell, er engelsk pub, der er indrettet i en listed building af anden grad i byen Rye i East Sussex.

Kroen blev opført i 1390. Den har en turbulent historie, og blev en overgang brugt til smugling via en hemmelig tunnel til den nærliggende The Mermaid Inn mod syd. Den blev brugt af Hawkhurst Gang i 1730'erne og 40'erne, som flyttede varer via tunnelen fra Mermaid til Old Bell.

Pubben har to separate barområder, med originale egebjælker og en mere end 80 år gammel blåregn.

Referencer 

Bygninger, konstruktioner og anlæg i England
Rye (East Sussex)
Etableret i 1390
Pubber i Storbritannien
Michael Olesen

Michael Olesen (27. august 1982) er en professionel danser, som er kendt fra tv-programmet Vild med dans og Cirkusrevyen.

Vild med Dans
2007 - sæson 4 - partner Anne Louise Hassing (7. plads)
2008 - sæson 5 - partner Anne-Grethe Bjarup Riis (3. plads)
2009 - sæson 6 - partner Lisa Lents (4. plads)
2010 - sæson 7 - partner Dicte (6. plads)
2011 - sæson 8 - partner Pia Allerslev (8. plads)
2012 - sæson 9 - partner Camilla Bendix (4. plads)
2013 - sæson 10 - partner Mette Blomsterberg (6. plads)
2014 - sæson 11 - partner Line Kruse (7. plads)
2015 - sæson 12 - partner Karen Mukupa (7. plads)
2016 - sæson 13 - partner Laura Bach (3. plads)
2017 - sæson 14 - partner Sofie Lassen-Kahlke (1. plads)
2018 - sæson 15 - partner Lucy Love(4. plads)

I sæson 16 i 2019 dansede han med skuespilleren Neel Rønholt.Parret endte på en 5. plads.

Michael Olesen deltog i sæson 17 i 2020. Han dansede med sangeren Hilda Heick.

I 2022 deltog han i sæson 19 af Vild med dans, hvor han dansede med tv-vært Heidi Frederikke Sigdal.

Referencer

Eksterne henvisninger 
 

Dansere fra Danmark
Professionelle dansere i Vild med dans
Labrador (region)

Labrador er en region i Canada og udgør fastlandsdelen af provinsen Newfoundland og Labrador. Labrador er adskilt af Belle Isle-strædet fra øen Newfoundland, som udgør resten af provinsen.

Labrador ligger på den østlige del af Labradorhalvøen og grænser mod vest og syd til provinsen Québec. Regionen har desuden en grænse til territoriet Nunavut på den lille ø Killiniq Island, som ligger ud for Labradors nordspids.

Indbyggertallet er 27.197 (2016), og regionen udgør med et areal på 294.330 km², hvilket er næsten syv gange så stort som Danmark. Selv om Labradors areal udgør 71 % af provinsen Newfoundland og Labrador, bor kun 8 % af befolkningen i Labrador. Den største by, Labrador City, ligger i den allervestligste del af regionen, ved grænsen til Québec.

Newfoundland og Labrador
Bye

En bye i sport (og visse andre konkurrencer), henviser til at arrangørerne af hensyn til planlægning af en konkurrence, gør at en deltager ikke skal deltage i en given runde af konkurrencen, på grund af en af flere omstændigheder. 

I knock-out (single-elimination) turneringer, kan det være at yde et særligt privilegium, ved at belønne den bedst placerede deltager(e) eller seedede, hvis antallet af deltagere ikke er en potens af to (fx 16 eller 32) - eller begge dele.

Se også 
 Walkover

Eksterne henvisninger 
 Bye på tenniscompanion.org

Sportsterminologi
Andreas Skov Olsen

Andreas Skov Olsen (født 29. december 1999) er en dansk fodboldspiller, der spiller for den belgiske Jupiler Pro League-klub Club Brugge, hvortil han kom fra Bologna F.C. 1909 i januar 2022.

Klubkarriere 
Olsen startede sin karriere i den lokale klub Alsønderup Idrætsforening i Hillerød, inden han i en alder af 12 skiftede til FC Nordsjælland.

FC Nordsjælland 
Kantspilleren blev første gang udtaget til truppen i en førsteholdskamp den 17. juli 2017 i en kamp mod Odense Boldklub, hvor han sad på bænken hele kampen.

Han fik sin debut for FC Nordsjælland den 23. juli 2017 i en alder af 17 år, da han startede på bænken, inden han erstattede Emiliano Marcondes i det 95. minut i en 3-2-sejr over Brøndby IF i Superligaen. Fem dage senere spillede han 72 minutter i DBU Pokal-kamp mod Vejgaard Boldspilklub, hvor han både scorede og lavede en assist i en 0-4-sejr ude. 

Han blev snart en vigtig spiller for klubben, og med 22 mål i Superligaen i sæsonen 2018-19 kom han i søgelyset hos flere udenlandske klubber.

Bologna 
Det blev Bologna F.C. 1909, der 24. juli 2019 kunne offentliggøre, at klubben havde skrevet kontrakt med Andreas Skov Olsen.

Landshold 
Andreas Skov Olsen har spillet en række kampe på flere af de danske ungdomslandshold, heriblandt atten på U/21-holdet i hvilke, han scorede ni mål.

Han debuterede på A-landsholdet i en træningskamp mod  7. oktober 2020 og scorede det første mål i 4-0-sejren. Han var med i tre VM-kvalifikationskampe i foråre 2021 og scorede blandt andet to mål i 4-0-sejren på udebane mod . Han blev udtaget til Danmarks trup til EM-slutrunden 2020 (afholdt 2021), hvor han fik spilletid i de første to kampe mod henholdsvis  og .

Referencer

Eksterne henvisninger 

Fodboldspillere fra Danmark
Fodboldspillere fra FC Nordsjælland
Fodboldspillere fra Bologna FC
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
The Core

The Core er en amerikansk science fiction-katastrofefilm fra 2003 instrueret af Jon Amiel. Filmen fokuserer på et hold, hvis mission er at bore til midten af Jorden og igangsætte en række nukleare eksplosioner for at genstarte rotationen af Jordens kerne. Filmen blev udgivet den 28. marts 2003.

Eksterne henvisninger 
 

Amerikanske film fra 2003
Katastrofefilm fra USA
Science fiction-film fra USA
Jacob Steen Christensen

Jacob Steen Christensen (født 25. juni 2001) er en dansk fodboldspiller, der har  spillet for den danske klub FC Nordsjælland, og fra sommeren 2023 for  FC Köln.

Klubkarriere 
Christensen spillede for Akademisk Boldklub, inden han i en alder af 12 år skiftede til Farum Boldklub / FC Nordsjælland.

FC Nordsjælland 
Christensen fik sin debut i Superligaen for FC Nordjælland den 15. juli 2018, da han sammen med Ibrahim Sadiq blev skiftet ind i det 73. minut i stedet for Benjamin Tiedemann og Andreas Skov Olsen i 1-0-sejr over Esbjerg fB i en alder af 17 år. I runden efter, den 22. juli 2018, startede han til gengæld inde.

I starten af oktober 2018 skrev under på en forlængelse af sin kontrakt, således parterne fik papir på hinanden frem til sommeren 2021.

Referencer

Eksterne henvisninger 

Fodboldspillere fra Danmark
Fodboldspillere fra Akademisk Boldklub
Fodboldspillere fra FC Nordsjælland
Ibrahim Sadiq

Ibrahim Sadiq (født 7. maj 2000) er en ghanesisk fodboldspiller, der spiller for den svensk klub BK Häcken.

Klubkarriere

FC Nordsjælland 
Den uofficielle debut fik Sadiq den den 4. juli 2018 i en venskabskamp mod det belgiske hold Beerschot Wilrijk. Han scorede samtidig et mål efter 72 minutter, der ledte frem til en 3-2-sejr.

Sadiq fik sin offielle debut i Superligaen for FC Nordjælland den 15. juli 2018, da han samtidigt med Jacob Steen Christensen blev skiftet ind i det 73. minut i stedet for Benjamin Tiedemann og Andreas Skov Olsen i en 1-0-sejr over Esbjerg fB.

Landsholdskarriere 
Sadiq deltog i U17 VM i fodbold 2017 for Ghana, hvor holdet nåede til kvartfinalerne. Han blev både kampens spiller og matchvinder, da han scorede kampens ene mål i første kamp mod Colombia.

Referencer

Eksterne henvisninger 

Fodboldspillere fra Ghana
Fodboldspillere fra FC Nordsjælland
Medea (provins)

Medea (,  ) er en af Algeriets 48 provinser. Administrationscenteret er Medea.

Eksterne henvisninger 
 

Provinser i Algeriet
The Mermaid Inn

The Mermaid Inn er en historisk pub, der er indrettet i en Listed building af anden grad på Mermaid Street i den gamle bye Rye i East Sussex, England. Det er en af debedst kendte pubber i det sydøstlige England, og blev etableret i 1100-tallet, og har en lang turbulent historie. Den nuværende bygning er fra 1420, og den har tilføjelser fra 1500-tallet i tudortil, men kælderen fra 1156 er fortsat bevaret. Pubben har en stærk forbindelse til Hawkhurst Gang, som var en gruppe smuglere der brugte den i 1730'erne og 1740'rene som deres tilholdssted og til at smugle varer til den nærliggende Olde Bell Inn via en hemmelig tunnel. Rye blomstrede i denne periode som en del af cinque Ports. Nogle af smuglerne siges at spøge på pubben.

Restauranten er en AA Rosette-vindende britisk og fransk køkken, og har middelalderlig kunst og interiør fra Slade School of Fine Art. Den har været ejet af Judith Blincow siden 1993.

Referencer 

Litteratur

Eksterne henvisninger 

 Official site
 Reviews: TripAdvisor The Times Beer In The Evening

Bygninger, konstruktioner og anlæg i England
Rye (East Sussex)
Etableret i 1156
Pubber i Storbritannien
Medea (flertydig)

Medea er er en troldkvinde i græsk mytologi.

Derudover kan navnet også betyde:

Værker opkaldt efter Medea 
 Medea (tragedie) – antik græsk tragedie af Euripides

Geografiske navne 
 Medea (provins) – Provins i Algeriet
 Medea (by) – Administrationsbyen i provinsen
Killiniq Island

Killiniq Island er en ø i det nordvestlige Canada. Den ligger umiddelbart nord for Labradorhalvøen mellem Ungavabugten og Davisstrædet. Øen er ca. 30 km lang, 11 km bred og har et areal på 269 km². Killiniq Island har været ubeboet siden 1978.

Killiniq Island er delt mellem territoriet Nunavut i midten og på vestsiden af øen, og provinsen Newfoundland og Labrador mod øst, og er speciel ved at grænsen er den eneste landgrænse mellem Nunavut og Newfoundland og Labrador.

Cape Chidley på øen er Newfoundland og Labradors nordligste punkt, men ikke det nordligste punkt på Killiniq Island.

Øer i Nunavut
Øer i Newfoundland og Labrador
Mila (provins)

Mila (,  ) er en af Algeriets 48 provinser. Administrationscenteret er Mila.

Eksterne henvisninger 
 

Provinser i Algeriet
Nicklas Strunck Jakobsen

Nicklas Strunck Jakobsen (født 17. august 1999) er en dansk fodboldspiller, der spiller for Esbjerg fB.

Klubkarriere 
Strunck Jakobsen startede sin karriere i Ølstykke Boldklub, men da han blev degraderet til andetholdet, valgte hans far, at han skulle skifte til Stenløse Boldklub. Her havde faren selv tidligere spillet på klubbens førstehold. Han spillede i Stenløse Boldklub i to år, inden han skiftede videre til Frederikssund Boldklub, hvor han ligeledes spillede i to år.

Da han blev U/15-spiller i 2014, skiftede han til FC Nordsjælland. Han blev kåret til årets U/17-talent i 2016 af Dansk Boldspil-Union.

FC Nordsjælland 
Strunck Jakobsen blev første gang udtaget til førsteholdstruppen den 11. februar 2018, hvor han sad på bænken i hele kampen mod SønderjyskE. Han fik sin debut for FC Nordsjælland kun fem dage senere i en alder af kun 18 år. Han startede på bænken, men erstattede Mikkel Damsgaard i det 91. minut i en 2-1-sejr over OB i Superligaen med trøje nummer 19.

Referencer

Eksterne henvisninger 

Fodboldspillere fra Danmark
Fodboldspillere fra FC Nordsjælland
Benjamin Tiedemann Hansen

Benjamin Tiedemann Hansen (født 7. februar 1994) er en dansk fodboldspiller, der spiller for Molde FK i den norske Eliteserien.

Klubkarriere 
Tiedemann Hansen startede sin karriere som treårig i Skovby GF. Som femårig skiftede han til Bogense G&IF (BG&IF). Som 12-årig skiftede han til Næsby Boldklub, hvor han spillede frem til 2009. Han spillede i sin sidste tid i Næsby Boldklub divisionsfodbold i en alder af 15 år.

Han startede i sommeren 2009 på Vejle Idrætsefterskole, hvor han kunne kombinere efterskoleophold, som hans forældre ønskede, med fodbold i Vejle Boldklub, hvorfor han skiftede hertil. Han spillede i Vejle Boldklub i fire år for både U/17-holdet i U/17 Ligaen og U/19-holdet i U/19 Ligaen. Det første år afsluttede han 9. klasse, hvorefter han færdiggjorde HHX på handelsgymnasiet ved Campus Vejle.

Boldklubben Marienlyst 
Han skiftede den 6. juli 2013 til Boldklubben Marienlyst. Han spillede i alt tre sæsoner i Boldklubben Marienlyst. Den sidste sæson i klubben var han anfører.

FC Fredericia 
Han skiftede i sommeren 2016 til FC Fredericia.

FC Nordsjælland 
Tiedemann Hansen skiftede i august 2017 til Superligaklubben FC Nordsjælland.

Han fik sin officielle debut for FC Nordsjælland den 22. september 2017, da han blev skiftet ind i det 90. minut i stedet for Mads Aaquist i en kamp mod SønderjyskE, som endte 2-2. Fem dage senere, den 27. september 2017, fik han sin startdebut i DBU Pokalen mod Vejgaard Boldspilklub, som FC Nordsjælland vandt 0-4 ude.

FK Haugesund 
Han skiftede den 19. marts 2019 til FK Haugesund. Skiftet blev begrundet med ønsket om mere spilletid.

Referencer

Eksterne henvisninger 

Fodboldspillere fra Danmark
Fodboldspillere fra Næsby Boldklub
Fodboldspillere fra Vejle Boldklub
Fodboldspillere fra Boldklubben Marienlyst
Fodboldspillere fra FC Fredericia
Fodboldspillere fra FC Nordsjælland
Fodboldspillere fra FK Haugesund
14. etape af Tour de France 2018

14. etape af Tour de France 2018 gik fra Saint-Paul-Trois-Châteaux til Mende 21. juli 2018.

Omar Fraile vandt etapen, mens Geraint Thomas forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

14
M'Sila (provins)

M'Sila ( ,  ) er en af Algeriets 48 provinser (, ). Administrationscenteret er M'Sila.

Eksterne henvisninger 
 
 

Provinser i Algeriet
15. etape af Tour de France 2018

15. etape af Tour de France 2018 gik fra Millau til Carcassonne 22. juli 2018.

Magnus Cort vandt etapen, mens Geraint Thomas forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

15
Lars Bytoft

Lars Bytoft (født 6. april 1973 i Tårnby) var leder af Ingeniørforeningen i Danmark (IDA) fra 2004 til 2010.

Eksterne henvisninger 
 Om Lars Bytoft på Altinget.dk

Ingeniører fra Danmark
Fagforeningsfolk fra Danmark
Personer fra Tårnby
LOL (^^,)

{{Infoboks album
  |Titel        = LOL <(^^,)>
  |Cover        =
  |Coverstørrelse =
  |Kunstner     = Basshunter
  |Type         = studie
  |Udgivet      = 28. august 2006
  |Spor         = 
  |Genre        = dance
  |Længde       = 
  |Sprog        = 
  |Indspillet   = 
  |Producer     = Basshunter
  |Lydtekniker  =
  |Udgiver      = Warner Music Sweden, Ultra Records
  |Musikere     =
  |Anmeldelser  = 
  |Hitlister    = 
  |Priser       = 
  |Før          = The Old Shit(2006)
  |Nu           = LOL <(^^,)>(2006)
  |Efter        = Now You're Gone - The Album(2008)
  |Langtype     =
  |Kompileret af= 
  |Diverse     = 
}}LOL <(^^,)>'' er et studiealbum af den svenske sanger, musikproducer, sangskriver og DJ Basshunter, der udkom den 28. august 2006 på Warner Music Sweden.

Spor 

Bonus tracks

Hitlister

Ugentlige hitlister

Årshitlister

Certificeringer

Kilder

Eksterne henvisninger 
 Basshunters officielle hjemmeside
 

Album fra 2006
Basshunter-album
Ungavabugten

Ungavabugten (, , ) er en bugt på nordsiden af Labradorhalvøen i Canada. Ungavabugten og øerne i bugten hører administrativt til regionen Qikiqtaaluk i Nunavut, mens fastlandskysten hører til regionen Nunavik i Québec.

Geografi 

Den omkring 33.000 km² store Ungavabugt grænser mod vest op til Ungavahalvøen. Mod nord åbner den sig mod Hudson-strædet, hvor bugten er omkring 265 kilometer bred. På det dybeste sted er der omkring 300 meter dybt. Som følge af den kolde Labradorstrøm er det omkringliggende landskab præget af tundra, og bugten er vinter og forår dækket af pakis.

I Ungavabugten udmunder flere større floder, blandt andre Rivière Arnaud, Rivière aux Feuilles, Rivière Koksoak, Rivière à la Baleine og Rivière George. Nordamerikas nordligste vandløb med opgang af atlanterhavslaks udmunder i Ungavabugten.

Leaf Basin i den sydvestlige del af Ungavabugten har verdens måske højeste tidevand. Her er der op til 16,8 meters forskel på høj- og lavvande. Bay of Fundy har dog lige så højt eller måske højere tidevand.

Der er mange inuit-bosættelser langs Ungavabugtens kyst. Den vigtigste er Kuujjuaq ved mundingen af Rivière Koksoak. Den største ø i bugten er den nordvestligt beliggende Akpatok Island.

Referencer 

Canadas geografi
Bugter i Atlanterhavet
Forum Boarium

Forum Boarium (italiensk Foro Boario) var et kvægtorv, forum venalium, i antikkens Rom. Det lå på en forhøjning ved Tiberen mellem Kapitol, Palatinerhøjen og Aventinerhøjen. Stedet havde den oprindelig havn i Rom (Portus Tiberinus), og Forum Boarium var et handelscentrum.

Den første gladiatorkamp i Rom foregik i Forum Boarium i år 264 f.Kr. som en del af et aristokratisk begravelsesritual eller gravgave til den døde. Marcus og Decimus Junius Brutus Scaeva arrangerede en gladiatorkamp til ære for deres døde fader med tre par gladiatorer.

Stedet var også et religøst centrum, idet det husede Hercules Victors tempel, Portunus-templet (Fortuna Virilis- templet) og det store Herculesalter fra 500- eller 400-tallet f.Kr.

Eksterne henvisninger 

 Lacus Curtius: Forum Boarium
 Virtual Tour and Pictures of Boarium Forum 
 Forum Boarium background information(English)

Romerriget
Antikke bygninger i Rom
Fodrod

Fodroden (tarsus) er en samling af 7 korte knogler i hver fod, som forbinder lægbenet og skinnebenet i underbenet med mellemfodsknoglerne.

Fodrodsknoglerne er rullebenet, hælbenet, bådbenet, de tre kileben og terningebenet.

Referencer 

Skelet
Elsdorf (Rheinland)

Elsdorf er en by i Rhein-Erft-Kreis, i Nordrhein-Westfalen i Tyskland. Den ligger ca 5 km sydvest for Bergheim og 30 km vest for Köln.

Personligheder 
 Werner Marx (1746-1806), Generalsekretærfor Ærkebiskopen i Köln. 
 Eugen Langen (1833-1895), iværksætter, ingeniør og opfinder, medstifter af Elsdorf sukker-fabrikken Pfeifer & Langen

 Nick Hein (1984-), UFC-kæmper siden 2014.

Byer i Nordrhein-Westfalen
Elsdorf

Elsdorf er navnet på flere byer:

 Elsdorf (Niedersachsen) – kommune in Landkreis Rotenburg (Wümme), Niedersachsen
 Elsdorf (Rheinland) – by i Rhein-Erft-Kreis, Nordrhein-Westfalen
 Elsdorf-Westermühlen (Elstorp-Vestermølle) – kommune i Kreis Rendsburg-Eckernförde, Schleswig-Holstein
 Köln-Elsdorf – bydel i Køln
 Elsdorf (Lunzenau) – bydel i Lunzenau i Landkreis Mittelsachsen, Sachsen
 Elsdorf (Köten) – bydel i Köthen, Landkreis Anhalt-Bitterfeld, Sachsen-Anhalt